Daniel C.E. Hägglund

Daniel Christoffer Erik Hägglund (født 1983) er en norsk politiker for Fremskrittspartiet. Han kommer opprinnelig fra Åland i Finland, men er bosatt i Bergen siden 2003. 

 Politisk karriere 
Hägglund jobbet i årene 2008 til 2011 som regionsekretær for Fremskrittspartiet i Hordaland. Etter kommunevalget 2011 ble han hentet inn som politisk rådgiver for Gunnar Bakke på byrådsavdeling for kultur, næring, idrett og kirke.http://www.bt.no/nyheter/lokalt/Gunnar-Bakke-gar-av-som-byrad-3089789.html Da Bakke gikk av som byråd i mars 2014, jobbet Hägglund i en periode som politisk rådgiver for byrådsleder Ragnhild Stolt-Nielsen frem til Helge Stormoen ble utnevnt som ny byråd i mai 2014.http://www.ba.no/nyheter/daniel-har-mistet-jobben-fire-ganger-og-blitt-ansatt-fem-ganger-i-samme-stilling/s/1-41-7650344

Etter kommunevalget 14. september 2015 ble Hägglund valgt inn som fast representant i Bergen bystyre 2015–2019. Han var fra 2012 til 2015 organisatorisk nestleder i Bergen FrP.

I januar 2022 ble Bergen FrP gjenopprettet, etter å ha blitt nedlagt i 2019. Hägglund ble da valgt som ny leder for Bergen FrP. 

Den 30. oktober 2023 ble Hägglund utnevnt til byråd for barnehage og skole i Christine B. Meyers byråd.

Som byråd har han lagt vekt på arbeidet med vold og trusler i skolen, blant annet gjennom en satsning på miljøarbeidere. Han har også gått ut i media og problematisert kutt i det forebyggende arbeidet til politiet i Bergen.

 Referanser 

 Eksterne lenker 


Kategori:FrP-politikere i Hordaland
Kategori:Byråder i Bergen
Kategori:Personer fra Mariehamn